ຜູ້ນຳ ຝ່າຍຄ້ານ ຣັດເຊຍ ຖືກປ່ອຍ ໃນຂະນະ ທີ່ລໍຖ້າ ການຂໍອຸທອນ
ສານຣັດເຊຍ ສັ່ງໃຫ້ປ່ອຍທ່ານ Alexei Navalny ຜູ້ນຳຝ່າຍຄ້ານ ທີ່ຖືກຕັດສິນໂທດ ຈຳຄຸກ 5 ປີ ໃນຂໍ້ຫາສໍ້ໂກງເງິນ ບໍລິສັດລັດວິສາຫະກິດ.
ສານແຫ່ງນຶ່ງຂອງຣັດເຊຍ ໄດ້ສັ່ງໃຫ້ປ່ອຍຜູ້ນຳຝ່າຍຄ້ານ ທ່ານ Alexei Navalny ໃນວັນສຸກມື້ນີ້ ໃນລະຫວ່າງທີ່ລໍຖ້າການຂໍອຸ ທອນ ຕໍ່ການຕັດສິນໂທດຈຳຄຸກເປັນເວລາ 5 ປີ ໃນຂໍ້ຫາຖານ ສໍ້ໂກງເງິນ ສານຕັດສິນວ່າ ການຄຸມຂັງ ທ່ານ Navalny ໄວ້ນັ້ນ ຈະເປັນ ການກີດກັນບໍ່ໃຫ້ທ່ານມີສິດ ລົງສະໝັກແຂ່ງຂັນເອົາຕຳແໜ່ງ ເຈົ້າຄອງນະຄອນຫຼວງມົສກູຊຶ່ງຈະມີຂຶ້ນໃນວັນທີ 8 ກັນຍາຈະ ມານີ້ ທ່ານ Navalny ໄດ້ຖືກຕັດສິນໂທດໃນວັນພະຫັດວານນີ້ໃນຖານສໍ້ໂກງເງິນຄ້າໄມ້ 5 ແສນ ໂດລາຈາກບໍລິສັດລັດວິສາຫະກິດເວລາທ່ານເຮັດວຽກເປັນທີ່ປຶກສາເຈົ້າແຂວງໃນປີ 2009 ທ່ານໄດ້ຖືກຄຸມຂັງໃນທັນທີ ລຸນຫຼັງທີ່ໄດ້ມີການອອກຄຳຕັດສິນແລ້ວ ປະຊາຊົນຊາວຣັດເຊຍຈຳນວນຫຼາຍພັນຄົນ ຢູ່ໃນຫລາຍໆຫົວເມືອງ ໄດ້ພາກັນໂຮມຊຸມນຸມ ເດີນຂະບວນຕໍ່ຕ້ານການຕັດສິນໂທດດັ່ງກ່າວ ທຳນຽບຂາວກ່າວໃນວັນພະຫັດວານນີ້ວ່າ ຕົນຮູ້ສຶກເສຍໃຈເປັນທີ່ສຸດກ່ຽວກັບການຕັດສິນ ໂທດດັ່ງກ່າວ ທີ່ທາງທຳນຽບຂາວເອີ້ນວ່າ ເປັນໂຕຢ່າງອັນຫລ້າສຸດ ຂອງທ່າອຽງທີ່ລົບກວນ ຈິດໃຈ ແນໃສ່ເພື່ອກົດຂີ່ການສະແດງຄວາມບໍ່ພໍໃຈຂອງສັງຄົມພົນລະເຮືອນຢູ່ໃນຣັດເຊຍ ຫົວໜ້ານະໂຍບາຍການຕ່າງປະເທດຂອງສະຫະພາບຢູໂຣບ ທ່ານນາງ Catherine Ash- ton ກ່າວວ່າ ທ່ານນາງມີຄວາມວິຕົກກັງວົນ ກ່ຽວກັບການພິພາກສາ ແລະ ລົງໂທດທ່ານ Navalny ໂດຍເວົ້າວ່າ ຂໍ້ຫາເຫຼົ່ານີ້ບໍ່ໄດ້ມີການພິສູດຢືນຢັນເລີຍໃນລະຫວ່າງການດຳເນີນ ຄະດີ ຜູ້ນຳຝ່າຍຄ້ານ ອາຍຸ 37 ປີຂອງຣັດເຊຍ ຊຶ່ງໄດ້ເປີດເຜີຍກ່ຽວກັບການສໍ້ລາດບັງຫຼວງ ໃນ ວົງການລັດຖະບານນັ້ນເວົ້າວ່າ ຂໍ້ຫາດັ່ງກ່າວແມ່ນມີຈຸດປະສົງທາງດ້ານການເມືອງແລະມີ ເຈດຕະນາທີ່ຈະປິດປາກປິດສຽງຂອງທ່ານ ໃນປີກາຍນີ້ ທ່ານ Navalny ໄດ້ເຮັດໃຫ້ປະທານາທິບໍດີຣັດເຊຍ ທ່ານ Vladimir Putin ໂກດແຄ້ນ ຍ້ອນເປັນຜູ້ນໍາພາການປະທ້ວງຢູ່ຕາມຖະໜົນຫົນທາງໃນນະຄອນຫຼວງຂອງ ຣັດເຊຍ ນອກນັ້ນ ທ່ານ Navalny ໄດ້ຊ່ວຍຈັດການປະທ້ວງຄັ້ງໃຫຍ່ໆຫຼາຍໆຄັ້ງ ເລີ້ມແຕ່ປີ 2011 ເປັນຕົ້ນມາ ເພື່ອຕໍ່ຕ້ານການສໍ້ໂກງຄະແນນສຽງໃນການເລືອກຕັ້ງ ຕາມທີ່ໄດ້ມີການກ່າວ ຫາ ແລະການກັບຄືນສູ່ຕໍາແໜ່ງປະທານາບໍດີຣັດເຊຍອີກຄັ້ງນຶ່ງຂອງທ່ານ Putin